ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ካብ ወጻኢ ዝመጽኡ በጻሕቲ ሃገር ካብ ዘይንርኢ 7 ወርሒ ሓሊፉ" 25 መስከረም 2020 ኣብ ኢትዮጵያ ቁጠባዊ ምምሕያሽ ክግበረሎም ካብ ዝሕሰብ ዓውዲታት ቱሪዝም ሓደ እዩ። ዝሓለፈ ዓመት፡ ኣብዚ ወርሒ ኣብ ዝኸበሩ ሃይማኖታዊ በዓል መስቀልን ናይ ምስጋና በዓል እሬቻን ብዙሓት በጻሕቲ ተረኺቦም ነይሮም። ካብ ሓምለ 2011 ክሳብ ታሕሳስ 2012 ዓም ኣብ ዘለዉ ኣዋርሕ፡ ልዕሊ ፍርቂ ሚልዮን በጻሕቲ ናብ ኢትዮጵያ ኣትዮም ከምዝነበሩ ይግለጽ። ተስፋ ረኺቡ ዝነበረ ቱሪዝም ብምኽንያት ኮሮረናቫይረስ ካብ ምንቅስቓስ ወጻኢ ኮይኑ ኣብ ዝበሃለሉ ደረጃ በጺሑ እዩ። ቢቢሲ፡ ኣብዚ ጊዳይ ብቕጥታ ተሳተፍቲ ዝኾኑን ኣብ ህይወቶም ጸቕጢ ካብ ዝበጸሖምን ንገሊኦም ኣዘራሪቡ ኣሎ። "በጻሕቲ ወጻኢ ሃገር ካብ ዘይንርእይ 7 ወርሒ ሓሊፉ" ንበጻሕቲ ኣብቅልቲ ብምክራይ ዝናበሩ ቀሺ ኣሰፋ ለጋስ ኣብ ጥንታዊት ከተማ ላሊበላ እዮም ዝነብሩ። ንማሕበር መካረይቲ ኣብቅልቲ ድማ ንኣስታት 30 ዓመታት መሪሖም። በቲ ማሕበር ኣቢሎም ብዘካርይወን ክልተ ኣብቅልቲ፡ ናብርኦም ዝመርሑ ቀሺ ኣሰፋ በዚ ስራሕ ንዝወለድዎም ሽዱሽተ ቆልዑ ካብ 8ይ ክፍሊ ክሳብ ዩኒቨርሲቲ ኣብጺሖም እዮም። ዋሕዚ በጻሕቲ ጽቡቕ ኣብ ዝኾነሉ እዋን በዘን እንስሳት ካብ ላሊበላ ናብ ይምርሃነ ክርስቶስ፣ ገነተ ማርያም፣ ኣሽተንን ጎቦታትን ኣቡነ ዮሴፍ ንዝጓዓዙ በጻሕቲ ዓዲ እናካረዩ ብወርሒ ክሳብ ሰለስተ ሽሕ ይረኽቡ ነይሮም። ካብ ዝሓለፈ ሽውዓተ ወርሒ ንነጀው ግን እቲ ምንቅስቓስ ክቕጽል ኣይከኣለን። 'ዑፍ መስቀል' እንታይ ምዃኑ ትፈልጡዶ?
